User:Abominablespirit77/sandbox

Prof. Emeritus Dato' Paduka Zakaria Stapa
Prof Emeritus Zakaria Stapa merupakan pakar usuluddin dan falsafah Islam. Beliau adalah mantan penyandang kursi Abdullah Fahim, Institut Islam Hadhari, Universiti Kebangsaan Malaysia dari 2017 - 2019;  dan Profesor Tasawuf, Akidah dan Pemikiran Islam di Fakulti Pengajian Islam, Universiti Kebangsaan Malaysia dari 2003 hingga beliau bersara. Pada tahun xxxx beliau dianugerahkan status Profesor Emeritus oleh Universiti Kebangsaan Malaysia. Bidang penyelidikan beliau merangkumi bidang tasawuf, akhlak, akidah, misticisme dan pemikiran Islam.

Kehidupan Awal dan Pendidikan
Zakaria Stapa dilahirkan pada 18 September, 1951 di Kampung Banggol, Tanah Merah, Kelantan. Beliau memulakan pendidikan awal di Sekolah al-Ihsan, Tanah Merah (1957-1964) dan seterusnya meneruskan pengajian menengah di Maahad Muhammadi (1965-1969), Kolej Islam Klang (kini Kolej Islam Sultan Ahmad Shah) (1970-1971).

Beliau diterima masuk ke Fakulti Pengajian Islam, Universiti Kebangsaan Malaysia pada tahun 1972 dan menamatkan pengajian pada 1976 dan memperolehi Sarjana Muda Pengajian Islam Dengan Kepujian (Kelas Pertama). Ini melayakkan beliau memperolehi Anugerah Syed Kechil (1975), sebagai pelajar cemerlang peringkat Sarjana Muda Fakulti Pengajian Islam, dan Hadiah Buku (1976) iaitu hadiah pelajar cemerlang peringkat sarjana muda Pengajian Islam dengan Kepujian Kelas Pertama, Seterusnya beliau memperolehi Diploma Pendidikan pada 1977 dan Sarjana Pengajian Islam pada 1980 dari institusi yang sama. Pada tahun 1984-1988, Zakaria melanjutkan pelajaran pada peringkat ijazah kedoktoran di University of Durham, England.

Kerjaya
Zakaria memulakan kerjayanya sebagai tutor di Jabatan Usuluddin dan Falsafah, Fakulti Pengajian Islam, Universiti Kebangsaan Malaysia dari 1976-1980. Pada tahun 1980, beliau dinaikkan pangkat sebagai pensyarah, jawatan yang beliau sandang sehingga 1994 ketika beliau dilantik sebagai Profesor Madya. Pada tahun 2000, beliau dilantik sebagai Profesor (Kursi Tasawuf, Akhlak, Misticisme, Akidah dan Pemikiran Islam di institusi yang sama sehingga persaraan beliau pada 18 September 2015. Tajuk Syarahah Perdana Profesor beliau, yang berlangsung pada 8 Jun 2012, ialah `" Pendekatan Tasawuf dan Tarekat: Wadah Pemerkasaan Jati Diri Ummah "

Setelah bersara sebagai ahli akademik sepenuh masa, Zakaria menjawat jawatan Felo Utama Pelawat di institut Islam Hadhari, Universiti Kebangsaan Malaysia dari September ke Disember 2015. Pada tahun 2016, beliau dilantik sebagai Sarjana Tamu di institut yang sama, dan menyandang Kursi Sheikh Abdullah Fahim Institut Islam Hadhari dari 2017-2019. Beliau bersara sepenuhnya dari Universiti Kebangsaan Malaysia pada tahun 2019, dan masih aktif sebagai cendekiawan dan pemikir Islam.

Semasa di Fakulti Pengajian Islam, beliau pernah menjadi Ketua Jabatan (1995-1997), Timbalan Dekan (1997 - 2003) dan Dekan (2003 - 2009). Semasa bertugas sebagai Dekan Fakulti Pangajian  Islam, beloau telah berjaya mengusahakan perolehan dan penubuhan sebuah institut kecemerlangan pertama Fakulti Pengajian        Islam yang ditubuhkan pada Mei 2007 atas nama Institut Islam Hadhari, Universiti Kebangsaan Malaysia.Ini disusuli dengan kejayaan mengusahakan perolehan dan penubuhan sebuah Kursi Penyelidikan atas nama Kursi Sheikh Abdullah Fahim yang bertempat di Institut Islam Hadhari.

Keluarga
Zakaria telah mendirikan rumahtangga dengan Salbiah Hussin pada 10 Jun 1976 dan dianugerahkan 6 orang anak (4 perempuan dan 2 lelaki) serta 4 orang cucu.

Anugerah dan Pencapaian
Untuk sumbangan beliau dalam bidang pengajian Islam, pada November 2012 beliau telah dianugerahkan dengan Darjah Kebesaran Setia Mahkota Kelantan Yang Amat Terbilang (D.P.S.K.) yang membawa gelaran Dato' Paduka.

Beliau juga menerima Anugerah Maulidur Rasul SAW Peringkat Kebangsaan pada tahun 1435H / 2014.

Jabatan Kemajuan Islam Malaysia (JAKIM) memberi beliau Sijil Setinggi-tinggi Penghargaan atas jasa dan sumbangan besar terhadap pembangunan Islam daripada Menteri di Jabatan Perdana Menteri pada tahun 2015.

Universiti Kebangsaan Malaysia telah memberikan beliau Anugerah Gelaran Profesor Emeritus (Pengajian Islam) pada Konvokesyen UKM ke-46 pada 2018.

Dalam kerjaya beliau, Zakaria telah berjaya memperolehi beberapa anugerah kecemerlangan.


 * Anugerah Perkhidmatan Cemerlang UKM (1992, 1998, 2007, 2012)
 * Anugerah Penerbitan Fakulti Pengajian Islam (Kategori Buku) (1996)
 * Anugerah Khas Kualiti Kategori Penerbitan Makalah Sains Sosial dan Kemanusiaan UKM (1999)
 * Anugerah Fakulti Pengajian Islam UKM (2000, 2001, 2002, 2003, 2006)
 * Anugerah Khas Kualiti Pengajar Cemerlang, Rumpun Sains Sosial, UKM (2001)
 * Anugerah Pengajar Cemerlang, Fakulti Pengajian Islam (2011-2012, 2012-2013, 2014-2015)

Khidmat Masyarakat
Sepanjang kerjaya beliau, Zakaria telah memberi pelbagai khidmat rundingan, pandangan dan ceramah ilmiah berasaskan kepakaran kepada pelbagai agensi kerajaan dan swasta di peringkat kebangsaan dan serantau dalam perkara-perkara yang berkaitan dengan bidang tujahan dan kepakaran. Antara Jawatankuasa yang pernah dan sedang dianggotai serta khidmat yang telah dan sedang disumbangkan di luar Universiti—berdasarkan bidang kepakaran yang dimiliki--adalah seperti berikut: